b"\n_START_ARTICLE_\nFont de les Besses\n_START_SECTION_\nTroballes\n_START_PARAGRAPH_\nEl conjunt de materials recuperats est\xc3\xa0 conformat per un nucli i dues ascles de s\xc3\xadlex. Aquestes restes l\xc3\xadtics presenten abundants superf\xc3\xadcies corticals i estan for\xc3\xa7a patinats. S'ha plantejat que, per la nul\xc2\xb7la pres\xc3\xa8ncia de materials cer\xc3\xa0mics en aquest conjunt, el jaciment es pot establir entre el Paleol\xc3\xadtic Mitj\xc3\xa0 i el Neol\xc3\xadtic. Tampoc es van trobar estructures associades a aquestes restes materials._NEWLINE_Les tasques de prospecci\xc3\xb3 en la zona on es troba el jaciment arqueol\xc3\xb2gic han perm\xc3\xa8s registrar una gran quantitat de vestigis d'\xc3\xa8poca prehist\xc3\xb2rica (restes l\xc3\xadtiques tallades). La zona quedar\xc3\xa0 totalment afectada per la construcci\xc3\xb3 d'un nou embassament."